Μπαρτελεμί Βιμόν

Ο Μπαρτελεμί Βιμόν, γεννηθείς στις 1 Ιανουαρίου 1594 στο Λιζιέ και αποβιώσας στις 13 Ιουλίου 1667 στη Βαν, ήταν Γάλλος ιεραπόστολος.

Ιησουίτης ιερέας, ο Μπαρτελεμί Βιμόν διετέλεσε εφημέριος της φρουράς του Καπ-Μπρετόν στην Ακαδία από το 1629 έως το 1630. Κατά την επιστροφή του στη Νέα Γαλλία το 1639, κατέφθασε στο Κεμπέκ, όπου και διέμεινε εντός της Αποστολής Σαιν-Ζοζέφ στο Σιλερί. Άσκησε καθήκοντα ηγουμένου της αποστολής των Ιησουιτών στον Καναδά έως το 1645.
αριστερά|μικρογραφία|Ο Ιησουίτης Μπαρτελεμί Βιμόν τελώντας την πρώτη λειτουργία στο Μονρεάλ, παρουσία του Μαιζοννέβ και της Ζαν Μανς. Ο συγκεκριμένος πίνακας, φιλοτεχνημένος από τον καλλιτέχνη Ερνέστ Λωράν, δωρήθηκε στον Σεβασμιώτατο Πωλ Μπρυσεζί από την Κυβέρνηση της Γαλλικής Δημοκρατίας.
Ήταν ο πρώτος ο οποίος τέλεσε λειτουργία στο Μονρεάλ το 1642. Συμμετείχε στην ίδρυση του πρώτου κολλεγίου στη Βόρεια Αμερική το 1635. Κατά την διάρκεια των ειρηνευτικών διαπραγματεύσεων με τους Ιροκουά το 1645, λειτούργησε ως άτυπος σύμβουλος του κυβερνήτη Υώ ντε Μονμανί. Στις 22 Οκτωβρίου 1659, επέστρεψε, κατόπιν προβλημάτων υγείας, στη Γαλλία, όπου και απεβίωσεΒιογραφία στην διαδικτυακή έκδοση του Dictionnaire biographique du Canada.

Μια συνοικία του Λαβάλ, μία οδός του Κεμπέκ και ένα σχολείοΣχολείο Μπαρτελεμί Βιμόν, 415, Οδός Σαιν-Ροκ του Μονρεάλ φέρουν το όνομά του.

 Παραπομπές 

 Πηγές 
  Relation de ce qui s'est passé en la Nouvelle France (1640-5), 1646 - διαδικτυακή ανάγνωση

Κατηγορία:Γάλλοι εξερευνητές
Κατηγορία:Νορμανδοί μοναχοί
Κατηγορία:Θρησκεία στη Νέα Γαλλία